

### **คำสั่งเทศบาลตำบลไม้เรียง**

**ที่ 204/2559**

**เรื่อง แต่งตั้งพนักงานเทศบาลให้เป็นผู้รักษาราชการแทนตำแหน่งหัวหน้าสำนักปลัดเทศบาล**

………………………………………………………

 ตามคำสั่งเทศบาลตำบลไม้เรียง ที่ 218/2557 ลงวันที่ 23 มิถุนายน 2557 เทศบาล ได้ออกคำสั่งให้ นางสาวสุภารัตน์ มีพัฒน์ พนักงานเทศบาล ตำแหน่ง หัวหน้าฝ่ายปกครอง (นักบริหารงานทั่วไป 6) เลขที่ตำแหน่ง ๐๑-๐๑๐๒-๐๐๓ เป็นผู้รักษาราชการแทนตำแหนงหัวหน้าสำนักปลัดเทศบาล ตั้งแต่วันที่ 24 มิถุนายน 2557

 เนื่องจากคณะกรรมการกลางพนักงานเทศบาล (ก.ท.) ได้มีประกาศ เรื่อง การจัดทำมาตรฐานกำหนดตำแหน่งพนักงานเทศบาล พ.ศ. 2558 ลงวันที่ 27 พฤศจิกายน 2558 ประกอบกับมติคณะกรรมการพนักงานเทศบาลจังหวัดนครศรีธรรมราช (ก.ท.จ.) เมื่อวันที่ 15 ธันวาคม 2558 ได้เห็นชอบการจัดตำแหน่งพนักงานเทศบาลเข้าสู่ประเภทตำแหน่งสายงาน และระดับตำแหน่ง ตามบัญชีจัดตำแหน่งพนักงานส่วนท้องถิ่นเข้าสู่ประเภทตำแหน่งสายงาน และระดับตำแหน่งของเทศบาลตำบลไม้เรียง ตามคำสั่งฯ ที่ 608/2558 ลงวันที่ 30 ธันวาคม 2558 และคำสั่งฯ ที่ 23/2559 ลงวันที่ 13 มกราคม 2559 จึงส่งผลให้ชื่อตำแหน่งสายงาน ระดับตำแหน่ง และเลขที่ตำแหน่ง ตามคำสั่งดังกล่าวข้างต้นไม่ถูกต้องตามข้อเท็จจริง

ดังนั้น เพื่อให้การปฏิบัติงานของเทศบาล เป็นไปด้วยความรวดเร็วคล่องตัวเหมาะสม และมีประสิทธิภาพ จึงอาศัยอำนาจตามความในข้อ ๒๗๐ แห่งประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขในการบริหารงานบุคคลของเทศบาล ลงวันที่ ๒๕ พฤศจิกายน ๒๕๔๕ (รวมแก้ไขเพิ่มเติมถึงปัจจุบัน) จึงยกเลิกคำสั่งดังกล่าวข้างต้น และแต่งตั้ง นางสาวสุภารัตน์ มีพัฒน์ ตำแหน่ง หัวหน้าฝ่ายปกครอง (นักบริหารงานทั่วไป ระดับต้น) เลขที่ตำแหน่ง 21-2-01-2101-003 รักษาราชการแทนหัวหน้าสำนักปลัดเทศบาล (นักบริหารงานทั่วไป ระดับต้น) เลขที่ตำแหน่ง 21-2-01-2101-001 สำนักปลัดเทศบาล เทศบาลตำบลไม้เรียง

 ทั้งนี้ ตั้งแต่บัดนี้เป็นต้นไป

### สั่ง ณ วันที่ 23 พฤษภาคม พ.ศ. ๒๕๕9

 ชัยศรี มีพัฒน์

 (นายชัยศรี มีพัฒน์)

 นายกเทศมนตรีตำบลไม้เรียง